રોહન : “અંકલ, હું જાણું છું કે વરુણ રાધિકાને ખૂબ જ પ્રેમ કરતો હતો, પણ રાધિકાના મનમાં શું હતું એ જાણવા માટે  જ વરુણ અમેરિકા ગયો, રાધિકા અમેરિકા ગઈ ત્યારથી બદલાઈ ચુકી હતી, ત્યાંના રંગે રંગાઈ ગઈ હતી, પણ વરુણ તેની આશા રાખી રહ્યો હતો, ધીમે ધીમે રાધિકાએ વરુણ સાથે વાત કરવાનું પણ ઓછું કરી નાખ્યું, પણ વરુણ એમ જ સમજતો હતો કે એ ભણવામાં વ્યસ્ત હશે, પણ એ ઓનલાઈન હોવા છતાં વરુણ સાથે વાત નહોતી કરતી એ જોયા પછી વરુણે પોતાની જાતે જ અમેરિકા જઈ રાધિકા શું કરી રહી છે એ જોવાનું નક્કી કર્યું, અને ત્યાં જઈ એનો શક હકીકતમાં પરિણમ્યો, જેના કારણે તેને લગ્ન કરવાની ના પાડી છે, તમારા અને રાધિકાના પપ્પાના સંબંધો સારા હોવાના કારણે તે આ વાત કોઈને જણાવવા નહોતો માંગતો, પણ હું આપને એટલા માટે જ જણાવવા માંગુ છું કે તમે વરુણને ખોટો ના સમજો.